ДОКЛАД

за резултатите от проведения мониторинг 
при ТП ДГС ЕЛЕНА за 2017г.
ТП ДГС Елена заема северните склонове на източния дял на Средна Стара планина – Елено-Твърдишкия дял и предпланинските склонове северно от него. Горските комплекси са разпръснати върху сравнително голяма територия и образуват фигура, наподобяваща несиметрична звезда, която в посока изток – запад е 40 км и север – юг – 36 км.


Най-високата точка на гората е под връх „Чумерна” – 1450 м.н.в., а най-ниската – при излизането на река Златаришка – 80 м.н.в. Тези големи различия в надморската височина обуславят разнообразния релеф на територията на стопанството. Най-южната му част е с ясно изразен планински характер, теренът е стръмен и много стръмен, силно пресечен от дълбоко врязани долове и потоци. В северната част теренът е типично хълмисто – предпланински, като на места наклоните са минимални, характерни за равнинните терени. Разнообразието на релефа определя богатия видов състав от високостъблени и издънкови широколистни гори и иглолистни култури.

Разпределението на общата горска площ за цялата територия на стопанството по вид на горите в ха е както следва:

	Вид на горите
	Площ /ха/

	Иглолистни 
	3492

	Широколистни високостъблени
	8805

	Издънкови за превръщане
	14447

	Нискостъблени 
	8098

	Общо
	34842


А разпределението на площта за ДГТ в ха е показано в следващата таблица:
	Вид на горите
	Площ /ха/

	Иглолистни 
	2018

	Широколистни високостъблени
	6258

	Издънкови за превръщане
	8794

	Нискостъблени 
	5262

	Общо
	22332


Разпределението на горските територии в района на ТП ДГС Елена по видове собственост е представено в таблицата по-долу:

	Собственост 
	Площ, ha
	 %

	Държавни горски територии
	22332
	64

	Общински горски територии
	5801
	17

	Горски територии собственост на физически лица
	6431
	18

	Горски територии собственост на юридически лица
	273
	1

	Гори на религиозни организации
	5
	-

	Общо 
	34 842
	100,0



В района на стопанството са разпространени следните естествено растящи дървесни видове /данни за ДГТ/: бук - 4 800ха, което представлява около 22% от залесената ДГТ, габър – 3 420ха - ~15%, зимен дъб - 4 260 ха  - ~19%, цер – 2 540ха- ~11%, келяв габър - 2 720ха - ~12%, липа, благун и др. Като спътници в насажденията участват и череша, бряст, явор, шестил, ясен, брекиня, трепетлика и др. В резултат на залесителната дейност на горското стопанство са създадени и се развиват успешно култури и от иглолистни дървесни видове, като бял бор – 1 150ха ~5%, чер бор - 520ха - ~2%, смърч, ела и др. 
Съгласно ловностопанстопанското райониране на България южната част на ДГС Елена попада в района на Средна Стара планина от Старопланинската област, а северната част – в средния район на Предбалканската област. Разнообразието в орографията на терена съчетано с разнообразието на климата и голямата лесистост са предпоставка за разнообразие в екологичните условия, които обуславят видовото разнообразие на дивеча в района.

 Местообитанията в Старопланинието са типично едродивечови. Богатата хранителна и защитна база дават възможност за целогодишно наличие на богат и разнообразен дивеч. Най – често тук се срещат дива свиня, сърна и благороден елен. 

Местообитанията в Предбалканската област са предимно дребнодивечови, на места с благоприятни условия за развъждане на едър дивеч. Най – често в този район се срещат заек, фазан, яребица, гургулица, но значителната лесистост и верижното свързване на горските комплекси предоставят благоприятни условия за развъждане и на дива свиня и сърна.


По време на зимния прелет, по главните течения се срещат диви патици, а по – рядко и диви гъски.

ТП ДГС Елена, като териториално поделение на Северноцентрално държавно предприятие, осъществява функциите на държавното предприятие в определения му обхват на дейност, а именно:

· изпълнение на горскостопанския план за горските територии – държавна собственост;

· изпълнение на ловностопанския план; 

· изпълнение на поддържащи и/или възстановителни дейности в горски територии – държавна собственост, предвидени в планове за управление на защитени територии; 

· организиране и провеждане на мероприятия по защита на горските територии – държавна собственост;

· организиране и провеждане на противоерозионни мероприятия; 

· поддържане разнообразието на екосистемите и опазване на биологичното разнообразие в тях;

· организиране и възлагане на проектирането и строителството в горите и земите в горските територии – държавна собственост;

· създаване на нови гори върху земеделски територии;

· опазване на горските територии – държавна собственост;

· предоставяне и извършване на обществени услуги.

Стопанството организира и провежда противопожарни мероприятия в горските територии. 

Държавното горско стопанство извършва стопанисване и ползване на дивеча в дивечовъдните участъци в случаите и по реда, определени в Закона за лова и опазване на дивеча. Поддържа разнообразието на екосистемите и опазване на биологичното разнообразие в тях.

Държавното горско стопанство управлява горите от държавните горски територии, извършва организиране и провеждане на лесозащитни и противоерозионни мероприятия в тях. 

То осъществява организиране и възлагане на проектирането и строителството в горите и земите в горските територии. Създава нови гори върху земеделски територии. 

Държавното горско стопанство осъществява опазването на горските територии и опазване на дивеча и рибното богатство. То може да осъществява и други дейности, в т. ч. туристическа, рекламна и външнотърговска дейност.

ПОЛЗВАНЕ ОТ ГОРИТЕ

Средногодишното ползване в ДГТ съгласно ГСП на ДГС Елена е в размер на     38 565 куб.м лежаща маса. 
Към 31.12.2017 добитото количество дървесина е 36 198 куб.м лежаща маса:

	
	Дървесина, пл.куб.м

	
	ст.маса
	леж.маса
	едра
	средна
	дребна
	дърва

	

	ШИРОКОЛИСТНИ

	добити
	34180
	29312
	1779
	878
	81
	26574

	
	
	
	
	
	
	

	ИГЛОЛИСТНИ

	добити
	8670
	6886
	1136
	1421
	33
	4296

	
	
	
	
	
	
	

	В С И Ч К О

	по ГСП
	45348
	38565
	4170
	5668
	1100
	27627

	добити
	42850
	36198
	2915
	2299
	114
	30870


 По видове сечи разпределението на добитата дървесина е както следва:
	Добита дървесина от:

	Възобновителни сечи
	Отгледни сечи
	Санитарни и принудителни сечи
	ВСИЧКО

	Леж. маса, пл.куб.м

	17 688
	12 337
	6 173
	36 198


През 2017г. голям дял имаха санитарните сечи, които се извеждаха в насаждения пострадали следствие на снеголом, снеговал, ветролом, ветровал и нападение от корояди, което доведе до малко превишаване на добива в иглолистните гори спрямо ГСП. Приблизително 17 % от общо добитото количество дървесина е от санитарни сечи. Сумарно в годините няма допуснато превишаване на ползването спрямо ГСП.
За реализираната продукция са издадени превозни билети и съставени приемо-предавателни протоколи на базата, на които се издават съответните счетоводни документи – фактури. Документите се съхраняват в отдел Счетоводен на стопанството, където при необходимост могат да бъдат използвани за справки и анализи.

Относно ползването на недървесни горски продукти със стопанска цел през 2017г. са постъпили  4 бр. заявления за ползване на липов цвят, цвят глог и др. По тях са предоставени 7400 кг липов цвят и 2000 кг цвят глог. 
Местното население може да ползва недървесни горски продукти, за лични нужди от горски територии безвъзмездно и свободно, когато не представлява стопанска дейност, без заплащане на такси.
Данните за всеки тип горски продукт се регистрират и съхраняват и могат да бъдат основа за бъдещи анализи.
ИЗМЕНЕНИЯ НА ОКОЛНАТА СРЕДА В СЛЕДСТВИЕ НА БИОТИЧНИ, АБИОТИЧНИ И АНТРОПОГЕННИ ФАКТОРИ
През 2017г. в държавните горски територии на ДГС Елена са изведени санитарни и принудителни сечи на площ от 842 дка, които се разпределят, както следва: 
- снеговал – иглолистни

- 136 дка

- снеголом и снеговал игл.

- 103 дка

- снеголом и снеговал шир.

- 310 дка

- съхнене на белия бор

-   38 дка

- корояди



- 110 дка

- съхнене на дъба


- 126 дка

- съхнене на бука


-   19 дка

По регистъра на сигналните листи на ДГС Елена за 2017 г. са заведени 13 бр. сигнални листи.
В ДГТ през 2017 г. има възникнал един приземен пожар.
СОЦИАЛНО – ИКОНОМИЧЕСКИ АСПЕКТИ
През 2017г.  в деловодството на ТП ДГС Елена са заведени и регистрирани списъци от кметства за ползване на дърва за огрев от сечище от местно население на преференциални цени – 36,36 лв. без ДДС за 1 м³ пл. и дърва за огрев за продажба от склад на цена 64,00лв. без ДДС за 1 м³ пл. Съгласно финансовия план на стопанството бяха предвидените и одобрени следните количества: 500м³пл. за продажба на дървесина на корен и 600м³ пл.-  дърва за огрев за директна  продажба от склад.

Към 31.12.2017г., от предложените количества на корен са  закупени 404 м³пл. дърва за огрев. От предложените количества за продажба от склад са закупени 129,3м³пл. дърва за огрев.

През 2017г. ДГС Елена е дарило 16,50 пл.м³ дърва за огрев на МБАЛ - гр.Елена, 13,30 пл.м³ дърва за огрев на „Защитено жилище за хора с умствена изостаналост” – с.Илаков рът, 500 лв. на детско- юношеската школа към клуб „Чумерна” и 200 лв. за подпомагане на физическо лице.
Направените разходи по дейности в горите през 2017 г. са на стойност 50 329 лв. Извършените дейности през годината са както следва:

- почвоподготовка – 40 дка;

- залесяване – 40 дка;
- попълване на култури – 12 дка;
- отглеждане на култури – 110 дка;

- ОМН – 215 дка;

-подпомагане естеств. възобновяване – 2 048 дка;

- маркиране – 49 070 м3 стояща маса;
- лесокултурни прегради – 1100м;
- минерализовани ивици – 9400м.

Списъчният състав на щатния персонал към  края на периода е 37 служители.

През 2017 г. в поделението са постъпили 11 човека, в т.ч.8 работника по ЛКМ и са освободени 9 човека.

Средносписъчният състав за периода е 39 бр.

ГОРИ С ВИСОКА КОНСЕРВАЦИОННА СТОЙНОСТ

На територията на ДЛ- Елена има един резерват – “Бяла крава”. Той е обявен с цел съхраняване девствения характер на вековна букова гора. Резерватът “Бяла крава” е един бисер от зелената огърлица на Еленския Балкан. С изключение на величествените скални образувания, върху 99% от площта на резервата се е разляло зелено море от вековни букаци.


С цел опазване красотата на ландшафта и защита на интересен природен обект е обявена природната забележителност “Водопад на река Мийковска”. 


На територията на стопанството са идентифицирани високи консервационни стойности, които са описани по видове в таблицата по-долу:
	Код
	ВИДОВЕ ВКС
	Площ 

	ВКС1
	Горски територии, в които са съсредоточени глобално, регионално или национално значими стойности за биоразнообразието (напр. ендемизъм, застрашени видове, рефугии).
	557,9 ха

	ВКС3
	Горски територии, които са в, или включват редки, застрашени или заплашени от изчезване екосистеми.
	497,2 ха

	ВКС4
	Горски територии, които изпълняват важни природни функции в критични ситуации (напр. водозадържащи и водоохранни функции, контрол на ерозията).
	1 946,7 ха

	ВКС6
	Горски територии, критични за традиционната културна идентичност на местните общности (територии с културно, екологично, икономическо или религиозно значение, определено съвместно с местните общности).
	6,7 ха


През цялата година стопанството извършва наблюдения в тези гори. През 2017г. са отчетени  21 бр. формуляри за мониторинг на биологичното разнообразие -  растения и животни и мониторинг на територии представляващи редки, застрашени или изчезващи екосистеми.
След проведения мониторинг на Горите с висока консервационна стойност и направения анализ на резултатите за 2017 год., могат да се направят следните изводи:

· За ВКС 1.2 застрашени, изчезващи и ендемични видове – растения :

· състоянието на находищата на видовете е добро и същите не са застрашени от антропогенна дейност;

·  не са установени нови находища на тези видове;

· За ВКС 1.2 застрашени, изчезващи и ендемични видове – животни :

· състоянието на местообитанията на видовете е запазено;

· не са установени нови местообитания; 

· За ВКС 3 Горски територии, които са в или включват редки, застрашени или заплашени от изчезване екосистеми.
-    здравословното състояние на насажденията е добро;
-    в горите във фаза на старост не е извършвана лесовъдска намеса - оставени са на естествената им динамика.


СРЕЩИ С ПРЕДСТАВИТЕЛИ НА МЕСТНИТЕ ОБЩНОСТИ
През 2017г. са провеждани срещи с кметове на населени места, РСПБЗН, РУ на МВР – Елена, ЛРД и физически лица.
25.01.2018г.

